Vulkani na Kamčatki

Vulkani na Kamčatki velika su grupa vulkana na poluostrvu Kamčatki, na dalekom istoku Rusije. Rijeka Kamčatka i okolna dolina okruženi su velikim vulkanskim pojasevima, koji sadrže približno 160 vulkana, od kojih je 29 aktivno. Poluostrvo ima veliku gustoću vulkana, a aktivni su uvršteni na šest mjesta UNESCO-ove svjetske baštine u okviru grupe Vulkani na Kamčatki. Geografija Najviši je vulkan Ključevskaja sopka (4.750 m), najveći aktivni vulkan na sjevernoj hemisferi, dok najjači dojam ostavlja Kronocki, za čiju su savršenu kupu vulkanolozi Robert i Barbara Decker rekli da je glavni kandidat za titulu najljepšeg vulkana na svijetu. Nešto su pristupačnija tri vulkana vidljiva iz Petropavlovska Kamčatskog: Korjakski, Avačinski i Kozeljski. U centru Kamčatke svjetski je poznata evroazijska Dolina gejzira, koju je djelomično uništilo veliko klizište blata u junu 2007. Zbog Kurilsko-kamčatskog rova seizmički događaji dubokog fokusa i cunamiji prilično su česti. Dva megazemljotresa dogodila su se dalje od obale 16. oktobra 1737. i 4. novembra 1952, magnituda ~9,3, odnosno 8,2. Serija plićih zemljotresa najskorije je zabilježena u aprilu 2006. Spisak vulkana od sjevera ka jugu Ključevska grupa Šiveluč Ključevskaja sopka Bezimjani Kronocki Avačinska grupa Ag Arik Korjakski Avačinski Kozeljski Ksudač Iljinski Kambaljni Karimski (najaktivniji na Kamčatki i s kontinuiranim erupcijama) Izvan niza: Tolbačik Komarov Županovski Također pogledajte Spisak vulkana u Rusiji Reference Vanjski linkovi Fotografska baza podataka "Aktivnosti vulkana na Kamčatki" (ru) Veb-kamere Jedan od najpotpunijih spiskova vulkana na Kamčatki (ru) Holocenski vulkani na Kamčatki Arhivirano 25. 2. 2021. na Wayback Machine (en) Vulkani na Kamčatki i azijskom kopnu (en) Vulkani na Kamčatki na sajtu Fonda za očuvanje prirodnog naslijeđa (ru) (en)